NARIADENIE KOMISIE (ES) č. 2036/2005
zo 14. decembra 2005
o trvalých povoleniach určitých doplnkových látok do krmív a o dočasnom povolení nového použitia určitých už povolených doplnkových látok do krmív
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 70/524/EHS z 23. novembra 1970 o prídavných látkach do krmív (1), a najmä na jej článok 3, článok 9d ods. 1 a článok 9e ods. 1,
so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (2), a najmä na jeho článok 25,
keďže:
(1)
Nariadením (ES) č. 1831/2003 sa povoľujú doplnkové látky určené na používanie vo výžive zvierat.
(2)
V článku 25 nariadenia (ES) č. 1831/2003 sa ustanovujú prechodné opatrenia vzťahujúce sa na žiadosti o povolenie kŕmnych doplnkových látok, ktoré boli predložené v súlade so smernicou 70/524/EHS pred dátumom začatia uplatňovania nariadenia (ES) č. 1831/2003.
(3)
Žiadosti o povolenie doplnkových látok uvedených v prílohách k tomuto nariadeniu boli predložené pred dátumom začatia uplatňovania nariadenia (ES) č. 1831/2003.
(4)
Prvotné pripomienky k týmto žiadostiam boli zaslané Komisii podľa ustanovenia v článku 4 ods. 4 smernice 70/524/EHS pred dátumom začatia uplatňovania nariadenia (ES) č. 1831/2003. O týchto žiadostiach sa preto aj naďalej koná v súlade s článkom 4 smernice 70/524/EHS.
(5)
Použitie prípravku z mikroorganizmov Saccharomyces cerevisiae (CNCM I-1079) sa po prvýkrát dočasne povolilo v prípade prasníc nariadením (ES) č. 1436/98 (3). Na podporu žiadosti o časovo neobmedzené povolenie tohto prípravku z mikroorganizmov sa predložili nové údaje. Z hodnotenia vyplýva, že podmienky na takéto povolenie stanovené v článku 3a smernice 70/524/EHS sú splnené. Použitie tohto prípravku z mikroorganizmov, ako je uvedené v prílohe I, by sa preto malo povoliť bez časového obmedzenia.
(6)
Použitie prípravku z mikroorganizmov Pediococcus acidilactici (CNCM MA 18/5M) sa po prvýkrát dočasne povolilo v prípade ošípaných vo výkrme nariadením Komisie (ES) č. 866/1999 (4). Na podporu žiadosti o časovo neobmedzené povolenie tohto prípravku z mikroorganizmov sa predložili nové údaje. Z hodnotenia vyplýva, že podmienky na takéto povolenie stanovené v článku 3a smernice 70/524/EHS sú splnené. Použitie tohto prípravku z mikroorganizmov, ako je uvedené v prílohe I, by sa preto malo povoliť bez časového obmedzenia.
(7)
Použitie prípravku z mikroorganizmov Enterococcus faecium (CECT 4515) sa po prvýkrát dočasne povolilo pre odstavčatá nariadením Komisie (ES) č. 654/2000 (5). Na podporu žiadosti o časovo neobmedzené povolenie tohto prípravku z mikroorganizmov sa predložili nové údaje. Z hodnotenia vyplýva, že podmienky na takéto povolenie stanovené v článku 3a smernice 70/524/EHS sú splnené. Použitie tohto prípravku z mikroorganizmov, ako je uvedené v prílohe I, by sa preto malo povoliť bez časového obmedzenia.
(8)
Použitie enzymatického prípravku endo-1,3(4)-beta-glukanázy produkovaného kmeňom Trichoderma reesei (CBS 526.94) sa po prvýkrát dočasne povolilo v prípade kurčiat vo výkrme nariadením Komisie (ES) č. 2374/98 (6). Na podporu žiadosti o časovo neobmedzené povolenie tohto enzymatického prípravku sa predložili nové údaje. Z hodnotenia vyplýva, že podmienky na takéto povolenie stanovené v článku 3a smernice 70/524/EHS sú splnené. Použitie tohto enzymatického prípravku, ako je uvedené v prílohe II, by sa preto malo povoliť bez časového obmedzenia.
(9)
Použitie enzymatického prípravku endo-1,4-beta-xylanázy produkovaného kmeňom Trichoderma longibrachiatum (ATCC 2105), endo-1,3(4)-beta-glukanázy a alfa-amylázy produkovaných kmeňom Bacillus amyloliquefaciens (DSM 9553), subtilizínu produkovaného kmeňom Bacillus subtilis (ATCC 2107) a polygalakturonázy produkovaného kmeňom Aspergillus aculeatus (CBS 589.94) sa po prvýkrát dočasne povolilo v prípade kurčiat na výkrm nariadením Komisie (ES) č. 418/2001 (7). Na podporu žiadosti o časovo neobmedzené povolenie tohoto enzymatického prípravku sa predložili nové údaje. Z hodnotenia vyplýva, že podmienky na takéto povolenie stanovené v článku 3a smernice 70/524/EHS sú splnené. Použitie tohto enzymatického prípravku, ako je uvedené v prílohe II, by sa preto malo povoliť bez časového obmedzenia.
(10)
Použitie enzymatického prípravku endo-1,4-beta-xylanázy produkovaného kmeňom Aspergillus oryzae (DSM 10287) sa povolilo bez časového obmedzenia v prípade kurčiat vo výkrme, moriek vo výkrme a odstavčiat nariadením Komisie. (ES) č. 1332/2004 (8). Na podporu žiadosti o rozšírenie povolenia na použitie tohto enzymatického prípravku v prípade kačíc a ošípaných vo výkrme sa predložili nové údaje. Európsky úrad pre bezpečnosť potravín (EÚBP) vydal stanovisko k používaniu tohto prípravku, v ktorom sa dospelo k záveru, že tento prípravok nepredstavuje riziko pre tieto ďalšie kategórie zvierat. Z hodnotenia vyplýva, že podmienky na povolenie tohto prípravku na uvedené použitie, ktoré sú ustanovené v článku 9e ods. 1 smernice 70/524/EHS, sú splnené. Použitie tohto enzymatického prípravku, ako je uvedené v prílohe III, by sa preto malo povoliť na štyri roky.
(11)
Použitie enzymatického prípravku endo-1,4-beta-xylanázy produkovaného kmeňom Trichoderma longibrachiatum (ATCC 2105) a subtilizínu produkovaného kmeňom Bacillus subtilis (ATCC 2107) sa povolilo bez časového obmedzenia v prípade kurčiat vo výkrme nariadením Komisie (ES) č. 943/2005 (9). Na podporu žiadosti o rozšírenie povolenia na použitie tohto enzymatického prípravku v prípade kačíc sa predložili nové údaje. Európsky úrad pre bezpečnosť potravín (EÚBP) vydal stanovisko k používaniu tohto prípravku, v ktorom sa dospelo k záveru, že tento prípravok nepredstavuje riziko pre túto ďalšiu kategóriu zvierat. Z hodnotenia vyplýva, že podmienky na povolenie tohto prípravku na uvedené použitie, ktoré sú ustanovené v článku 9e ods. 1 smernice 70/524/EHS, sú splnené. Použitie tohto enzymatického prípravku, ako je uvedené v prílohe III, by sa malo povoliť na štyri roky.
(12)
Použitie enzymatického prípravku endo-1,4-beta-xylanázy produkovaného kmeňom Trichoderma longibrachiatum (ATCC 2105), endo-1,3(4)-beta-glukanázy a alfa-amylázy produkovaných kmeňom Bacillus amyloliquefaciens (DSM 9553), subtilizínu produkovaného kmeňom Bacillus subtilis (ATCC 2107) a polygalakturonázy produkovaného kmeňom Aspergillus aculeatus (CBS 589.94) sa po prvýkrát dočasne povolilo v prípade kurčiat na výkrm nariadením (ES) č. 418/2001. Na podporu žiadosti o rozšírenie povolenia na použitie tohto enzymatického prípravku v prípade kačíc a nosníc sa predložili nové údaje. Európsky úrad pre bezpečnosť potravín (EÚBP) vydal stanovisko k používaniu tohto prípravku, v ktorom sa v obidvoch prípadoch dospelo k záveru, že tento prípravok nepredstavuje riziko pre túto ďalšiu kategóriu zvierat. Z hodnotenia vyplýva, že podmienky na povolenie tohto prípravku na uvedené použitie, ktoré sú ustanovené v článku 9e ods. 1 smernice 70/524/EHS, sú splnené. Použitie tohto enzymatického prípravku v prípade kačíc a nosníc, ako je uvedené v prílohe III, by sa preto malo povoliť na štyri roky.
(13)
Z hodnotenia týchto žiadostí vyplýva, že na ochranu pracovníkov pred vystavením doplnkovým látkam uvedeným v prílohách by sa mali vyžadovať určité postupy. Takáto ochrana by sa mala zabezpečiť prostredníctvom uplatňovania smernice Rady 89/391/EHS z 12. júna 1989 o zavádzaní opatrení na podporu zlepšenia bezpečnosti a ochrany zdravia pracovníkov pri práci (10).
(14)
Opatrenia ustanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO NARIADENIE:
Článok 1
Prípravok patriaci do skupiny „mikroorganizmy“ uvedený v prílohe I sa povoľuje používať bez časového obmedzenia ako doplnková látka vo výžive zvierat za podmienok stanovených v uvedenej prílohe.
Článok 2
Prípravky patriace do skupiny „enzýmy“ uvedené v prílohe II tohto nariadenia sa povoľujú používať bez časového obmedzenia ako doplnkové látky vo výžive zvierat za podmienok ustanovených v tejto prílohe.
Článok 3
Prípravky patriace do skupiny „enzýmy“ uvedené v prílohe III sa povoľujú používať ako doplnkové látky vo výžive zvierat na obdobie štyroch rokov za podmienok ustanovených v tejto prílohe.
Článok 4
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 14. decembra 2005